Source: https://www.pravnapraksa.si/Default.aspx?id=159
Timestamp: 2018-06-19 02:55:15+00:00

Document:
letnik 2017, številka 20-21, 25. 5. 2017 > Kazalo
Varuh človekovih pravic v svojih letnih poročilih že 22 let ocenjuje stopnjo spoštovanja in uveljavljanja temeljnih človekovih pravic in svoboščin tako v zakonodajni kot tudi izvršilni in sodni veji oblasti pa tudi v vseh institucijah, v katerih je ljudem odvzeta ali omejena svoboda gibanja. Je namreč svojevrstna oblika nadzora odnosov med ljudmi in institucijami države. Ugotavlja, kritizira, priporoča, zahteva in le redko hvali.
Navidezno jasna, a skopa določila Zakona o delovnih razmerjih (ZDR-1) v zvezi z institutom poskusnega dela puščajo več odprtih vprašanj, eno izmed njih je tudi vprašanje podaljšanja poskusnega dela, s katerim se je pred kratkim ukvarjalo Vrhovno sodišče RS.
Pri obdavčitvi kapitalskih dobičkov je davčna osnova enaka razliki med vrednostjo kapitala ob odsvojitvi in vrednostjo kapitala ob pridobitvi (vštevajoč normirane stroške). Pravno pravilno in ekonomsko logično je, da se v vrednost kapitala tako v trenutku pridobitve kot v trenutku odsvojitve všteje tudi naknadno vplačilo družbenika, ne glede na morebitni datumski zamik pri vplačilu osnovnega vložka in naknadnem vplačilu ter ne glede na okoliščino, v kateri je ta kapitalski dobiček ustvarjen...
dr. Andreja Primec, dr. Igor Perko
V digitalni dobi so učinkoviti informacijski sistemi nepogrešljivi na vseh ravneh življenja, vključno z javnim sektorjem. Se spomnite počutja, ko zataji vaš osebni računalnik ali pametni telefon? Si predstavljate, kakšno škodo povzroči šele napačno posredovanje podatkov o zdravstvenem stanju posameznikov ali izbris podatkov celotne zdravstvene kartoteke ali pa kar izbris zbirke zdravstvenih kartotek? Nepredstavljivo! Zato je toliko bolj pomembno, da pri snovanju informacijskih rešitev v javnem...
Diskriminacija starejših delavcev je dolgoleten problem, ki bi ga lahko opredelili kot posebno obravnavanje starejših ljudi. Največkrat temelji na negativno naravnanih stereotipih in predsodkih. Zaradi zagotovitve enakopravne obravnave je treba starejšim delavcem zagotoviti posebno zakonsko varstvo. Gre za t. i. pozitivno diskriminacijo.
Pri obdavčitvi kapitalskih dobičkov je davčna osnova enaka razliki med vrednostjo kapitala ob odsvojitvi in vrednostjo kapitala ob pridobitvi (vštevajoč normirane stroške). Pravno pravilno in ekonomsko logično je, da se v vrednost kapitala tako v trenutku pridobitve kot v trenutku odsvojitve všteje tudi naknadno vplačilo družbenika, ne glede na morebitni datumski zamik pri vplačilu osnovnega vložka in naknadnem vplačilu ter ne glede na okoliščino, v kateri je ta kapitalski dobiček ustvarjen (prenos deleža, likvidacija družbe idr.).
Avtorsko delo je individualna intelektualna stvaritev s področja književnosti, znanosti in umetnosti, ki je izražena na kakršen koli način, na primer kot članek, fotografija, slika, računalniški program, izvedensko mnenje in podobno.
Klemen Košič
Ste vedeli, da je drugi tir v resnici že zgrajen? Železnica Dunaj-Trst je bila v 19. stoletju najboljša prometna povezava na Slovenskem. Krajem v notranjosti države je omogočala povezavo z morjem. Uprava železnice, ki je zaradi finančnih težav državnih železnic kmalu pristala v zasebnih rokah (podobnost z javno-zasebnim/javno-javnim partnerstvom je zgolj naključna), se je kmalu po izgradnji začela obnašati monopolistično, kar je močno otežilo dostop do morja. Kot posledica so se kmalu pojavile ideje o novi povezavi do Trsta, na začetku 20. stoletja pa je bila v samo treh letih zgrajena izjemno zahtevna železnica prek Bohinja. Tudi ta je pomenila zelo pomembno povezavo za tiste čase, po njej se je odvijal živahen promet, po koncu svetovne vojne in spremembi mej pa so jo prometni tokovi zaobšli.
Predsednik republike Borut Pahor je dne 6. januarja 2017 (skupaj z drugimi podpisniki) objavil Pobudo za sprejem pogodbe o ustavi Evropske unije, tj. pobudo za ustavo EU (t. i. Ljubljanska pobuda, v nadaljevanju: Pobuda). S Pobudo se predlaga sprememba Evropske unije v zvezno državo (142. člen Pobude). Besedilo daje podlago za popolno institucionalno preureditev EU in s tem članic EU, torej tudi Slovenije. Pobudo je predsednik republike predstavil tudi na mednarodnih srečanjih (z avstrijskim predsednikom Van der Bellenom, predsednikom Evropske komisije Junckerjem itd.).
Da se vrhovni državni tožilec mag. Andrej Ferlinc znova in znova vrača k zadevi Patria, ki je tako močno zaznamovala njegovo strokovno kariero, je povsem razumljivo. Da znova in znova skuša dokazati, da je v njej imel prav on, in ne Ustavno sodišče, prav tako - ima vso pravico, da to dokazuje. Le to je - vsaj meni - težje razumljivo, zakaj je pri tem tako očitno nekritičen do dokazov, ki jih za to ponuja. Je to le slepa pega na njegovem očesu, ki jo ima nekje najbrž vsak od nas (ko tudi očitnega preprosto ne moreš videti, ker si tako prepričan v svoj prav) - ali morda še kakšna hujša pomanjkljivost v strokovnem znanju?
Mojo pozornost je pred časom pritegnil prispevek dr. Andreja Ekarta z naslovom Lestvica Doing Business Svetovne banke - kako izboljšati slovensko uvrstitev, ki je bil 23. marca 2017 objavljen v Pravni praksi št. 11/2017. Tudi sam sem namreč eden od nacionalnih poročevalcev, in sicer s področja reševanja insolvenčnih zadev (ang. Resolving insolvency).
Da se sodobni vrhunski šport že precej časa na vse možne načine ukvarja s problemom dopinga, praviloma ni več omembe vredna novica. Najnovejši predlog Evropske atletske zveze (European Athletics - EA) pa je vendarle povsem drugačen. Gre za obuditev revolucionarne ideje, ki je sprožila številne odzive in jih bo v prihodnjih mesecih po pričakovanjih vse več. Za kaj gre?
Živimo v digitalnem svetu, v katerem uporaba spleta ter prenos in prikaz digitalnih informacij igrajo ključno vlogo v gospodarstvu. Mednarodni razvoj avtorskega prava ne dohaja hitrih inovacijskih sprememb v informacijski tehnologiji. Danes se pravna stroka in doktrina spopadata z vzpostavitvijo mednarodnega ogrodja za učinkovito preganjanje kršiteljev avtorskih in sorodnih pravic, še zlasti v zvezi s ponarejanjem in spletnim piratstvom. Svetovna kulturna industrija pa se spopada z izzivi digitalne revolucije. Uresničitev konvergentnega scenarija spleta, ki so ga ustvarili futurologi, je privedla do težav pri zagotavljanju spoštovanja avtorskih pravic in intelektualne lastnine v okviru dematerializirane kulturne produkcije. Porajata se vprašanji, ali smo sploh sposobni najti kreativno rešitev in ustrezna pravila za nastali problem pravic ustvarjalcev, ki jim piratstvo spodkopava možnost nadaljnjih invencij in možnosti tega, da bodo v prihodnosti v to področje sploh še usmerjene investicije, in ali bo pod temi pogoji sploh še prihajalo do novih umetniških ustvarjalnih vsebin.
Sodobna družba je, veliko bolj kot daljnega leta 1964, ko je bila ta misel zapisana, zdrknila v jezik brez teže in pomena. Današnja "bit in čas" izražajo prazne lupine besed, ločene od vsebine, oropane ugleda, vprežene v službo laži in žalitev. Pa ni bilo vedno tako. V začetku je bila Beseda in Beseda je bila pri Bogu in Beseda je bila Bog. Naj to razumemo dobesedno ali v prenesenem smislu, bistvo ostane enako. Ker prenašajo spoznanja, misli in občutke, je besede treba izbirati previdno in uporabljati spoštljivo, povsod in vedno, v zasebnem in poklicnem svetu, v javnem prostoru pa še posebej.
Kdor ima otroke, stare med dvajset in trideset let, bržkone pozna vsaj nekaj njihovih prijateljev ali vrstnikov, ki načrtujejo odhod v tujino ali pa so že tam. Ko se mladi izobraženci ali nadebudni podjetniki danes ozrejo okoli sebe, v domovini ne vidijo perspektive zase. Samo po sebi to ne bi bilo dramatično, če bi jim Slovenija puščala odprta vrata za vrnitev po nekaj letih, ko bi lahko nazaj prinesli nove izkušnje, znanje, povezave in ne nazadnje kapital.
V digitalni dobi so učinkoviti informacijski sistemi nepogrešljivi na vseh ravneh življenja, vključno z javnim sektorjem. Se spomnite počutja, ko zataji vaš osebni računalnik ali pametni telefon? Si predstavljate, kakšno škodo povzroči šele napačno posredovanje podatkov o zdravstvenem stanju posameznikov ali izbris podatkov celotne zdravstvene kartoteke ali pa kar izbris zbirke zdravstvenih kartotek? Nepredstavljivo! Zato je toliko bolj pomembno, da pri snovanju informacijskih rešitev v javnem sektorju, ki poleg tega, da skrbi za splošno javno dobro, bdi tudi nad varnostjo v državi, pristojni to nalogo vzamejo skrajno resno. Poleg skrbi za strokovne, kakovostne in učinkovite informacijske rešitve morajo slediti tudi zahtevam za gospodarno in transparentno trošenje javnih sredstev, k čemur naj bi pripomogel sistem javnega naročanja.
Namen te brošure je fizičnim osebam, ki se nameravajo ukvarjati s sobodajalstvom - to je, kadar to dejavnost opravljajo le občasno (skupno ne več kot pet mesecev v koledarskem letu), gostom nudijo do 15 ležišč in so vpisane v Poslovni register Slovenije -, na enem mestu zagotoviti vse informacije v zvezi s to dejavnostjo.
Dne 15. aprila 2017 je začel veljati ZGD-1J, ki določa, da je prijavo za vpis s.p., spremembo podatkov ali izbris s.p. mogoče vložiti največ en mesec vnaprej in ne več tri mesece vnaprej. Še vedno velja, da mora podjetnik prijavi za registracijo s.p. ali njegove podružnice priložiti overjeno izjavo lastnika objekta, če ni sam lastnik objekta na poslovnem naslovu. Ni pa več treba overiti izjave, če jo lastnik poda osebno na točki VEM, ali če je lastnik Republika Slovenija ali samoupravna lokalna skupnost. Še vedno overitev ni potrebna, če je lastnik državni ali občinski sklad, ki je pristojen za stanovanjske zadeve.
Pravniški državni izpit (v nadaljevanju: izpit) je preizkušnja, primerljiva z iniciacijskim obredom, ki se je bojijo študenti prava in jo morajo prestati vsi pravniki z ambicijami po karieri v pravosodju, po svoji zahtevnosti pa je poznana celo večini laikov. Pa je vse to dejansko upravičeno?
V našem podjetju imajo nekateri delavci, ki delajo v neenakomerni razporeditvi delovnega časa, po zaključku šestmesečnega referenčnega obdobja višek ur, nekateri pa celo njihov manko.
Otrok živi pri materi, ki ima otroka v varstvu in vzgoji na podlagi sodne odločbe, stiki pa so določeni tako, da otrok med letnimi počitnicami preživi z očetom dvakrat po sedem dni. Otrok je star 13 let, mati pa je že dve leti zapored preprečila, da bi sin šel z očetom na počitnice v Turčijo, češ da je nevarno. Otrok je bil zelo razočaran, ker se je dopusta veselil, tudi sicer pa ga oče ne bi peljal na nevaren kraj, temveč v počitniško letovišče z all inclusive ponudbo. Tudi na upravno enoto je mati naslovila dopis, da prepoveduje, da oče izdela potni list za otroka.
Če je plača s pogodbo o zaposlitvi, odločbo ali sklepom določena v skladu z zakonom (konkretno s tretjim odstavkom 3. člena ZSPJS), le obračunana in izplačana je v previsokem znesku, pravil o ničnosti pogodbe ni mogoče uporabiti. V takšnem primeru pridejo v poštev določbe OZ o neupravičeni pridobitvi oziroma pravila o vračanju neupravičeno pridobljenega.
Če je z drugačno razporeditvijo dela, npr. tudi z zmanjšanjem ali ukinitvijo nadurnega dela, delo pod pogoji iz pogodbe o zaposlitvi mogoče nadaljevati, razlog za odpoved pogodbe o zaposlitvi ne more biti utemeljen.
Ali lahko upravnik bloka, s katerim pogodba o stanovanjskem upravljanju (še) ni bila sklenjena, posreduje osebne podatke etažnih lastnikov tretji osebi brez njihove privolitve?
Na Varuha človekovih pravic (Varuh) se je zaradi razočaranja v zvezi z davčno obravnavo prejetega dohodka za enomesečno delo v Avstriji v letu 2015 obrnila pobudnica, saj je bila zaradi pomanjkljive informacije glede uveljavljanja olajšave pri davčni odmeri skoraj ob ves težko prisluženi dohodek.
Pravo javnega naročanja dopušča različne načine sodelovanja med gospodarskimi subjekti pri oddaji ponudbe, in sicer tako, da sodelujejo kot partnerji pri oddaji skupne ponudbe, kot podizvajalci ali pa z omogočanjem uporabe kapacitet enega gospodarskega subjekta drugemu subjektu. Pri naročnikih se v postopkih javnega naročanja, še posebej v primerih, ko je izpolnitev naročila zahtevna, lahko pojavi bojazen, da bo zahtevane sposobnosti izkazal en gospodarski subjekt, naročilo oziroma njegov zahtevni del pa bo izpolnil drug - manj izkušen ali celo neizkušen - subjekt. Naročniki zato včasih omejijo dopustnost sodelovanja med gospodarskimi subjekti, kar lahko pomembno omeji možnosti gospodarskih subjektov za oddajo ponudbe. V predstavljeni zadevi je Sodišče EU presojalo dopustnost take omejitve, ki pa je ni določil le naročnik, temveč celo nacionalna zakonodaja.
Naročanje kart za letalske polete še nikoli ni bilo enostavnejše in z malce vaje glede primerjav cen na spletu tudi ne cenejše. Potovati z letalom je v globaliziranem svetu pač - nuja. Vendar pa ima tovrstno naročanje prek raznih spletnih vmesnikov in posrednikov lahko tudi skrite pasti. V digitalni dobi je pretok informacij vedno hitrejši, vseeno pa več posrednikov pomeni tudi več možnosti za nastanek napake ali "informacijskih šumov". Uredba glede odškodnine letalskim potnikom namreč v zvezi z odpovedjo leta določa, da se letalski prevoznik lahko izogne plačilu pavšalne odškodnine potniku le, če je slednji o tem dejstvu obveščen vsaj dva tedna pred predvidenim (sedaj odpovedanim) letom. Toda kaj če prevoznik o odpovedi sicer pravočasno obvesti posrednika, slednji pa potnika o tem dejstvu obvesti z zamudo? Nosi odgovornost za tovrstno malomarno početje posrednik ali prevoznik sam?
Vrhovno sodišče Republike Slovenije (predložitveno sodišče) je Sodišču Evropske Unije (SEU) postavilo štiri vprašanja za predhodno odločanje, ki se nanašajo na razlago drugega odstavka 3. člena in prvega odstavka 17. člena Uredbe (EU) št. 604/2013 Evropskega parlamenta in Sveta z dne 26. junija 2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva (Uredba št. 604/2013) v zvezi s 4. členom Listine Evropske unije o temeljnih pravicah (LTP).
Sodbe Sodišča 4., 10. maj in 11. maj
"Če izhajamo iz bistvene značilnosti sodnikovega odločanja, ki je v njegovi neodvisnosti - tako interni kot tudi eksterni -, in je odločitev sprejeta v skladu s sodnikovim razumevanjem normativnega okvira, ki ga pri tem uporabi, menim, da ni mogoče, niti sprejemljivo, pričakovati ali celo zahtevati od sodnika opravičilo zaradi take odločitve, ne glede na to, kakšno usodo doživi taka odločitev v nadaljnjem sodnem postopku," je kot slavnostni govornik na proslavi ob dnevu Pravne fakultete Univerze v Ljubljani 14. aprila 2017 poudaril novi predsednik Vrhovnega sodišča RS mag. Damijan Florjančič in pojasnil, da bi se na ta način sicer spodjedala sodniku dana pravica in dolžnost, da odloča "samostojno, brez vsakršnih napotil, po najboljši vednosti in znanju ter po svoji vesti".
V okviru izbirnega predmeta magistrskega študija Etika pravniških poklicev na PF Univerze v Ljubljani se je še tretjič in zadnjič odvilo gostujoče predavanje. Po predavanjih o sodniški in odvetniški poklicni etiki je tako 18. aprila potekalo predavanje o notarski poklicni etiki, o kateri je na povabilo dr. Aleša Novaka spregovorila notarka in predsednica Notarske zbornice Slovenije Sonja Kralj. Povedala je, da "naj bi bil notariat tista služba, ki pripomore k urejeni pravni državi, ki zagotavlja pravno varnost".
dr. Ana Vlahek, Daniela Mozetič
Po enoletnem premoru se je ekipa študentov Pravne fakultete Univerze v Ljubljani, ki so jo sestavljali Aljoša Aleksovski, Sara Ermenc, Urška Rotar in Špela Zupančič, ponovno udeležila tekmovanja Central and East European Moot Court (CEEMC), na katerem je dosegla odlične rezultate.
V začetku leta 2017 je zbirka Scientia iustitia postala številčno bogatejša za prvo domačo monografijo, pravzaprav prvi obsežnejši strokovni prispevek na pravnem področju, v katerem se avtor v celoti ukvarja z vprašanjem prepovedi diskriminacije glede na starost, osebno okoliščino, ki je bila vsaj v evropskem prostoru razvojno postavljena na rob oziroma med osebne okoliščine, ki v t. i. hierarhiji prepovedanih podlag - kot v delu povzema sam avtor - kotirajo nižje od tradicionalnih prepovedanih podlag, kot sta na primer spol ali rasa.
The United Nations Convention on the Law of the Sea - A Commentary Alexander Prölss (Hart Publishing, 2017) Konvencijo Združenih narodov o pomorskem mednarodnem pravu (UNCLOS) je ratificiralo prek 160 pogodbe
Današnji kotiček je nastal kot odgovor na "pritožbo", ki jo je na družbenem omrežju objavila prijateljica Slovenka, ki že dalj časa živi na Hrvaškem; pravi, da jo moti, ker Slovenci pišemo in seveda tudi izgovarjamo Medžugorje (in ne Međugorje) ter Medžimurje (in ne Međimurje). Sledilo je nekaj odgovorov, v katerih so bili našteti še nekateri drugi primeri, ob katerih koga izmed nas zabolijo ušesa, npr. izgovor Šminhen] in Šmiler] za nemška München in Müller.
Misel, ki bi se slovensko glasila Za modrega se spodobi, da poskusi vse, preden uporabi orožje, je vzeta iz Terencijeve komedije Skopljenec (Eun. 789).
Pretekli teden je Vrhovno sodišče predstavilo Letno poročilo o učinkovitosti in uspešnosti sodišč za leto 2016, v katerem pozitivno ocenjuje lanskoletno izvajanje sodne oblasti. Nezadovoljstvo pa ostaja v zvezi z reševanjem pomembnejših zadev.
Torek, 16. 5. Ustavno sodstvo. Predsednica Ustavnega sodišča dr. Jadranka Sovdat in podpredsednica dr. Etelka Korpič - Horvat sta se udeležili mednarodne konference z naslovom Ustavno sodstvo: teorija in praksa, ki jo je organiziralo Ustavno sodišče Ruske federac
Torek, 16. 5. Nova komisarka. Nova kandidatka za komisarko iz Bolgarije Marija Gabriel naj bi prevzela portfelj za digitalno gospodarstvo in družbo. Tako bo podpirala izvajanje strategije za enotni digitalni trg, ki jo je Evropska komisija (EK) sprejela maja 2015 in na
25. maj 1963 - Organizacija afriške enotnosti V etiopskem glavnem mestu Adis Abebi je bila ustanovljena Organizacija afriške enotnosti (OAE) - leta 2002 se je preoblikovala in preimenovala v Afriško unijo -, ki se je zavzemala za dekolonizacijo celine in za večje sodelovan
Nova aplikacija UN Human Rights App želi uporabnikom sporočiti, da lahko vsakdo s svojimi dejanji prispeva k višji ravni spoštovanja človekovih pravic, če se (za začetek) o njih pouči.
Ur. l. RS, št. 25/17 1. Notarski pomočnik - Notarska zbornica Slovenije; rok je 3. junij. 2. Okrajni sodnik - Vrhovno sodišče Republike Slovenije; rok je 3. junij. 3. Okrožni sodnik - Vrhovno sodišče Republike Slovenije; rok je 3. junij.
Sklep, ki ga je Vlada RS sprejela na 174. dopisni seji (12. maj 2017): - predlog zakona o spremembah in dopolnitvah Zakona o bančništvu. Sklepi, ki jih je Vlada RS sprejela na 135. redni seji (18. maj 2017): - predlog zakona o spremembah in dopolnitvah Zakona
18. maj - predlog odloka o dopolnitvah Odloka o notranji organizaciji, delovnih mestih in nazivih v službah državnega zbora, - predlog resolucije o mednarodnem razvojnem sodelovanju in humanitarni pomoči Republike Slovenije. 19. maj - predlog zakona o dopoln
Akti, ki začnejo veljati v naslednjem mesecu: 1. Zakon o vajeništvu (ZVaj) (Ur. l. RS, št. 25/17) - veljati začne 3. junija, uporabljati pa se začne 3. decembra. 2. Zakon o ratifikaciji Sporazuma o okrepljenem partnerstvu in sodelovanju med Evropsko unijo in njenimi dr

References: sodišče 
 Sodišče 
 sodišče 
 sodišče 
 sodišče 
 sodišče 
 sodišče